techiaith/cofnodycynulliad_en-cy huggingface dataset:
English: Good afternoon to you, Nick. Like you, I am in awe of the courage and resilience that have been shown by our young people at this time. Supporting them with their mental health and their well-being is important, and that's an important reason why we were determined to reopen schools fully for all children for this academic year and to keep them open, because we understand the impact that lockdown and not being in school has had on many children. But, clearly, for some children, the return to school, whilst it is a happy one - they could, indeed, have anxieties as a result of the pandemic or the situation that they themselves or their families may find themselves in. That's why I have worked hard with my colleague the Minister for health to provide additional resources for school counselling this year, with a particular emphasis on being able to expand support in the primary sector, not through traditional counselling methods, which are not really appropriate for our younger children, but with a strong focus on family therapy and group work so that our youngest children can also be supported at this time.
Welsh: Prynhawn da i chi, Nick. Fel chithau, rwy'n llawn edmygedd at ddewrder a gwytnwch ein pobl ifanc ar yr adeg hon. Mae eu cefnogi gyda'u hiechyd meddwl a'u lles yn bwysig, ac mae hynny'n rheswm pwysig pam ein bod yn benderfynol o ailagor ysgolion yn llawn ar gyfer pob plentyn yn y flwyddyn academaidd hon a'u cadw ar agor, gan ein bod yn deall yr effaith y mae'r cyfyngiadau symud a pheidio â bod yn yr ysgol wedi'i chael ar lawer o blant. Ond yn amlwg, i rai plant, mae dychwelyd i'r ysgol, er bod hynny'n braf - gallent, yn wir, fod yn bryderus o ganlyniad i'r pandemig neu'r sefyllfa y gallent hwy neu eu teuluoedd fod ynddi. Dyna pam rwyf wedi gweithio'n galed gyda fy nghyd-Aelod y Gweinidog iechyd i ddarparu adnoddau ychwanegol ar gyfer cwnsela mewn ysgolion eleni, gyda phwyslais arbennig ar allu ehangu cymorth yn y sector cynradd, nid drwy ddulliau cwnsela traddodiadol, nad ydynt yn addas ar gyfer ein plant iau mewn gwirionedd, ond gyda ffocws cryf ar therapi teulu a gwaith grŵp fel y gellir cefnogi ein plant ieuengaf ar yr adeg hon.
English: I just wondered if you could tell us a little bit more about the attendance rates at school, because I think that will give us an indication of how effective schools have been at reaching out to young people who may be feeling very anxious about returning to school and assuring them that they are going to be safe, and that they should be returning to school for their well-being.
Welsh: Tybed a allech ddweud ychydig mwy wrthym am gyfraddau presenoldeb mewn ysgolion, gan y credaf y bydd hynny'n rhoi syniad inni o ba mor effeithiol y mae ysgolion wedi bod wrth estyn allan at bobl ifanc a allai fod yn teimlo'n bryderus iawn ynglŷn â dychwelyd i'r ysgol a'u darbwyllo eu bod yn mynd i fod yn ddiogel, ac y dylent ddychwelyd i'r ysgol er mwyn eu lles?
English: Diolch yn fawr, Helen Mary. Local authority Welsh in education strategic plans outline how demand for Welsh-medium education is met. Our annual monitoring of plans suggests an increase in learners accessing Welsh-medium provision in the majority of Mid and West Wales. New WESP regulations set out a higher expectation of targets, and that is aligned with Cymraeg 2050.
Welsh: Diolch yn fawr, Helen Mary. Mae cynlluniau strategol Cymraeg mewn addysg awdurdodau lleol yn amlinellu sut y caiff y galw am addysg cyfrwng Cymraeg ei ateb. Mae ein gwaith blynyddol yn monitro cynlluniau yn awgrymu bod cynnydd yn nifer y dysgwyr sy'n cael mynediad at ddarpariaeth cyfrwng Cymraeg yn y rhan fwyaf o Ganolbarth a Gorllewin Cymru. Mae rheoliadau newydd y cynllun strategol Cymraeg mewn addysg yn nodi disgwyliad uwch o ran targedau, ac mae hynny'n cyd-fynd â Cymraeg 2050.
English: I'm grateful to you, Minister, for the answer. I know that you will want to join me in congratulating Powys County Council, who have recently put out to tender again to build the 150-place Ysgol Gymraeg y Trallwng in Welshpool. As someone who grew up in Montgomeryshire and was educated there, albeit a very long time ago, I very much welcome this investment. I'd like to ask you about the next steps for the new Ysgol Gymraeg Dewi Sant in Llanelli. I'm aware that there are still issues with regard to finding an appropriate site. In the meantime, my inbox is full of people who are concerned about the difficulties of providing distanced learning safely on the existing site. Can I invite you once again, Minister, to reassure the families and the staff at the school that, when a new site is identified, the funding will be available for a new build and that that won't be lost because of the very unfortunate, and we won't rehearse the circumstances, inability to proceed on the original site?
Welsh: Diolch ichi am eich ateb, Weinidog. Gwn y byddwch am ymuno â mi i longyfarch Cyngor Sir Powys, sydd wedi gosod tendr eto yn ddiweddar i adeiladu Ysgol Gymraeg y Trallwng, sydd â lle i 150 o blant. Fel rhywun a fagwyd yn Sir Drefaldwyn ac a gafodd eu haddysg yno, er bod hynny amser maith yn ôl, rwy'n croesawu'r buddsoddiad hwn yn fawr. Hoffwn eich holi ynglŷn â'r camau nesaf ar gyfer ysgol Gymraeg newydd Dewi Sant yn Llanelli. Rwy'n ymwybodol fod problemau o hyd gyda dod o hyd i safle priodol. Yn y cyfamser, mae fy mewnflwch yn llawn o bryderon gan bobl sy'n poeni am anawsterau darparu dysgu gan gadw pellter gymdeithasol yn ddiogel ar y safle presennol. A gaf fi eich gwahodd unwaith eto, Weinidog, i ddarbwyllo teuluoedd a staff yr ysgol, pan ddynodir safle newydd, y bydd cyllid ar gael ar gyfer adeilad newydd ac na fydd yn cael ei golli oherwydd yr anallu anffodus iawn, heb fynd i ailadrodd yr amgylchiadau, i fwrw ymlaen ar y safle gwreiddiol?
English: Like you and many other people, Helen Mary Jones, the re-provision of a new school for that community remains a priority for me. I look forward to receiving an application from Carmarthenshire council so that we can proceed with that project.
Welsh: Fel chithau a llawer o bobl eraill, Helen Mary Jones, mae ailddarparu ysgol newydd ar gyfer y gymuned honno'n parhau i fod yn flaenoriaeth i mi. Edrychaf ymlaen at dderbyn cais gan gyngor Sir Gaerfyrddin fel y gallwn fwrw ymlaen â'r prosiect hwnnw.
English: Minister, a report by Estyn earlier this year showed that standards in literacy, numeracy and Welsh second language require improvement in around half of primary schools and all secondary schools inspected since 2017 in Pembrokeshire. Given that Pembrokeshire local government education services are causing concern and require follow-up activity, can you tell us what discussions the Welsh Government has had with the local authority and, indeed, regional consortia about raising standards and improving outcomes, particularly in relation to the teaching of Welsh as a second language?
Welsh: Weinidog, dangosodd adroddiad gan Estyn yn gynharach eleni fod angen gwella safonau llythrennedd, rhifedd a Chymraeg ail iaith mewn oddeutu hanner yr ysgolion cynradd a'r holl ysgolion uwchradd a arolygwyd ers 2017 yn Sir Benfro. O gofio bod gwasanaethau addysg llywodraeth leol Sir Benfro yn peri pryder ac yn galw am weithredu dilynol, a allwch chi ddweud wrthym pa drafodaethau y mae Llywodraeth Cymru wedi'u cael gyda'r awdurdod lleol, a chonsortia rhanbarthol yn wir ynglŷn â chodi safonau a gwella canlyniadau, yn enwedig mewn perthynas ag addysgu Cymraeg fel ail iaith?
English: Thank you, Paul. Improvements in teaching Welsh as a second language is important right the way across Wales, not only in Pembrokeshire, and it'll be an important part of our reformed curriculum, our professional learning opportunities and our new initial teacher education provision. I myself met with representatives, with my officials and with representatives of Pembrokeshire, prior to the summer recess, to talk about what additional support the Welsh Government can give to that local education authority to help improve standards across the piece.
Welsh: Diolch, Paul. Mae gwelliannau wrth addysgu Cymraeg fel ail iaith yn bwysig ledled Cymru, nid yn Sir Benfro yn unig, a bydd yn rhan bwysig o'n cwricwlwm diwygiedig, ein cyfleoedd dysgu proffesiynol a'n darpariaeth newydd addysg gychwynnol i athrawon. Cyfarfûm â chynrychiolwyr, gyda fy swyddogion a chynrychiolwyr o Sir Benfro cyn toriad yr haf i drafod pa gymorth ychwanegol y gall Llywodraeth Cymru ei roi i'r awdurdod addysg lleol hwnnw i helpu i wella safonau yn gyffredinol.
English: The Bill is currently being scrutinised by the Senedd and therefore I do not intend to make a stand-alone statement on this matter. Though, as I have already indicated to Members, I am open to discussions and will listen to concerns.
Welsh: Mae'r Senedd yn craffu ar y Bil ar hyn o bryd ac felly nid wyf yn bwriadu gwneud datganiad annibynnol ar y mater. Er, fel rwyf eisoes wedi'i nodi wrth yr Aelodau, rwy'n agored i drafodaethau ac fe wrandawaf ar bryderon.
English: I was going to say, 'Thanks, Minister', but I don't think I can now, really, because it's a very simple question about evidence. What I would have appreciated would have been some interaction on the question of evidence so at least we can have a grown-up discussion about this. I think, having spoken to professionals in the field - this morning, actually - again, one question that comes to my mind is, 'If it ain't broke, don't fix it.' I think what we need to have is an understanding of the Welsh language, the special conditions that it takes to learn a language in immersion circumstances. And I think we really need to pay at least some attention, some real attention, to the so-called figure of a million speakers, which I think is just paying lip service at the moment, because I see no evidence. I'm disappointed with the lack of engagement with the question. All I was asking for was some evidence, and you clearly have none. Thank you.
Welsh: Roeddwn ar fin dweud, 'Diolch, Weinidog', ond ni chredaf y gallaf mwyach, a dweud y gwir, gan ei fod yn gwestiwn syml iawn am dystiolaeth. Yr hyn y byddwn wedi'i werthfawrogi fyddai rhywfaint o sôn am dystiolaeth, fel y gallwn gael trafodaeth aeddfed am hyn, o leiaf. Ar ôl siarad â gweithwyr proffesiynol yn y maes - y bore yma, mewn gwirionedd - unwaith eto, un cwestiwn sy'n dod i'm meddwl yw, 'Os nad yw wedi torri, peidiwch â'i drwsio.' Credaf mai'r hyn sydd ei angen arnom yw dealltwriaeth o'r Gymraeg, yr amodau arbennig sydd eu hangen i ddysgu iaith mewn amgylchiadau trochi. A chredaf fod gwir angen inni roi rhywfaint o sylw, o leiaf, sylw go iawn, i'r ffigur honedig o filiwn o siaradwyr, nad yw'n ddim ond geiriau gwag ar hyn o bryd, gan na welaf unrhyw dystiolaeth. Rwy'n siomedig ynglŷn â'r diffyg ymgysylltu â'r cwestiwn. Yr unig beth y gofynnais amdano oedd rhywfaint o dystiolaeth, ac mae'n amlwg nad oes gennych unrhyw dystiolaeth. Diolch.
English: I can assure the Member, Presiding Officer, that there are plenty of grown-up conversations being had about how we can deliver the targets of Cymraeg 2050. I am perfectly aware of the success of the immersion model in helping children acquire Welsh. My own children have benefited from it. There is nothing currently in the Bill that will prevent immersion from happening, but I am aware of concerns about how the Bill might inadvertently make immersion, or the increase in immersion, more difficult and therefore, as I said, I am willing to listen to those concerns and to engage positively with those people who positively engage with me.
Welsh: Gallaf roi sicrwydd i'r Aelod, Lywydd, fod digon o sgyrsiau aeddfed yn digwydd ynglŷn â sut y gallwn gyflawni targedau Cymraeg 2050. Rwy'n gwbl ymwybodol o lwyddiant y model trochi yn helpu plant i ddysgu Cymraeg. Mae fy mhlant fy hun wedi elwa ohono. Nid oes unrhyw beth yn y Bil ar hyn o bryd a fydd yn atal trochi rhag digwydd, ond rwy'n ymwybodol o bryderon ynglŷn â sut y gallai'r Bil, yn anfwriadol, wneud trochi neu'r cynnydd mewn trochi yn anoddach ac felly, fel y dywedais, rwy'n barod i wrando ar y pryderon hynny ac i ymgysylltu'n gadarnhaol â'r bobl sy'n ymgysylltu'n gadarnhaol â mi.
English: Thank you for your answer to Mr McEvoy and also your previous answers to the last couple of questions, because it's all along the same theme. But I think the real barrier to being able to provide and to meet the Cymraeg 2050 target is actually the difficulty of getting Welsh-speaking teachers in play. We need more of them and we need them in all the different areas of Wales. There are some parts of Wales where it's incredibly difficult to get Welsh-speaking teachers. Conversely, we also have young people who are training as teachers who don't yet have Welsh and they're finding it sometimes difficult to find jobs that are non-Welsh-speaking. So, how are you going to address that balance in order to meet the Cymraeg 2050 target? And how can we encourage more people to become Welsh-speaking teachers so that we can not only do immersion learning but actually learning in the non-Welsh schools?
Welsh: Diolch am eich ateb i Mr McEvoy ac am eich atebion blaenorol i'r un neu ddau o gwestiynau diwethaf, gan fod y cyfan yn ymwneud â'r un thema. Ond credaf mai'r gwir rwystr rhag gallu darparu a chyflawni targed Cymraeg 2050 yw'r anhawster o gael mwy o athrawon sy'n siarad Cymraeg. Mae arnom angen mwy ohonynt, ac mae arnom eu hangen yn yr holl wahanol ardaloedd yng Nghymru. Ceir rhai rhannau o Gymru lle mae'n eithriadol o anodd cael athrawon sy'n siarad Cymraeg. Ar y llaw arall, mae gennym bobl ifanc hefyd sy'n hyfforddi fel athrawon nad ydynt yn siarad Cymraeg eto, ac maent yn ei chael hi'n anodd dod o hyd i swyddi weithiau lle nad oes angen gallu yn y Gymraeg. Felly, sut rydych yn mynd i fynd i'r afael â'r cydbwysedd hwnnw er mwyn cyflawni targed Cymraeg 2050? A sut y gallwn annog mwy o bobl i ddod yn athrawon sy'n siarad Cymraeg fel y gallwn nid yn unig ddarparu addysg drochi, ond dysgu hefyd yn yr ysgolion nad ydynt yn ysgolion Cymraeg?
English: I understand that, for the week 14 to 18 September, attendance at maintained schools in Caerphilly was running at 77 per cent.
Welsh: Ar gyfer yr wythnos 14 i 18 Medi, deallaf fod lefel presenoldeb mewn ysgolion a gynhelir yng Nghaerffili yn 77 y cant.
English: Diolch, Minister. Thank you for that answer. The Welsh Labour First Minister, Mark Drakeford, has stated that keeping schools open was a top priority for the Welsh Government. For the parents and children in Islwyn, it is imperative for their social and mental well-being that they are able to continue their education in school with all the necessary precautions. From Risca Primary School in the primary sector to Blackwood Comprehensive School in the secondary sector, children have had to leave school to self-isolate for a period of time. From Welsh Government data that I saw on Wednesday, eight out of 10 Welsh children were in school, compared to six out of 10 for the previous week. So, Minister, with attendance rising, how can the Welsh Government reinforce to our communities that, for our children to be educated, there needs to be, on public health grounds, reassurance? When will they be asked to stay away from school and what actions can the Welsh Government take to encourage the ever-increasing rise in school attendance by Islwyn's children?
Welsh: Diolch, Weinidog. Diolch am eich ateb. Mae Prif Weinidog Llafur Cymru, Mark Drakeford, wedi nodi bod cadw ysgolion ar agor yn brif flaenoriaeth i Lywodraeth Cymru. I'r rhieni a'r plant yn Islwyn, mae'n hanfodol er eu lles cymdeithasol a meddyliol eu bod yn gallu parhau â'u haddysg yn yr ysgol gyda'r holl ragofalon angenrheidiol. O Ysgol Gynradd Rhisga yn y sector cynradd i Ysgol Gyfun y Coed Duon yn y sector uwchradd, mae plant wedi gorfod gadael yr ysgol i hunanynysu am gyfnod o amser. O ddata Llywodraeth Cymru a welais ddydd Mercher, roedd wyth o bob 10 plentyn yng Nghymru yn yr ysgol, o gymharu â chwech o bob 10 yn yr wythnos flaenorol. Felly, Weinidog, gyda lefelau presenoldeb yn codi, sut y gall Llywodraeth Cymru bwysleisio'r neges i'n cymunedau, er mwyn i'n plant gael eu haddysgu, fod angen sicrwydd ar sail iechyd y cyhoedd? Pryd y bydd gofyn iddynt gadw draw o'r ysgol, a pha gamau y gall Llywodraeth Cymru eu cymryd i annog lefelau uwch o bresenoldeb yn yr ysgol ymysg plant Islwyn?
English: Can I thank the Member for her question? And can I assure her that this Welsh Liberal Democrat education Minister is taking all necessary steps and actions to ensure that children, whether they be in Caerphilly, or, indeed, anywhere else in Wales, have the disruption to their education minimised?
Welsh: A gaf fi ddiolch i'r Aelod am ei chwestiwn? Ac a gaf fi roi sicrwydd iddi fy mod i fel Gweinidog addysg Democratiaid Rhyddfrydol Cymru yn cymryd yr holl gamau gweithredu angenrheidiol i sicrhau cyn lleied o darfu â phosibl ar addysg plant, yng Nghaerffili, neu'n wir, yn unrhyw le arall yng Nghymru?
English: Thank you for the question. Whilst we have seen a rapid increase in cases in some areas, the specific advice to people in the former shielding group has not changed at this point in time. They do not need to take the strict shielding measures at this time. The Chief Medical Officer for Wales is liaising with CMO colleagues across the UK on advice to this group on minimising their risk of harm, and we will be writing to those on the previous shielding patients list in the coming days ahead.
Welsh: Diolch am eich cwestiwn. Er ein bod wedi gweld cynnydd sydyn yn nifer yr achosion mewn rhai ardaloedd, nid yw'r cyngor penodol i bobl sydd wedi bod ar y rhestr warchod yn flaenorol wedi newid ar hyn o bryd. Nid oes angen iddynt roi camau gwarchod caeth ar waith yn awr. Mae Prif Swyddog Meddygol Cymru yn ymgysylltu â phrif swyddogion meddygol ledled y DU ynglŷn â chyngor i'r grŵp hwn ar leihau eu risg o niwed, a byddwn yn ysgrifennu at y rheini sydd wedi bod ar y rhestr warchod yn y gorffennol yn y dyddiau nesaf.
English: Thank you, Minister. I know that the measures put in place by Welsh Government to support the most vulnerable were greatly received. However, I'm now receiving correspondence from those who were shielding asking for further guidance. So, I'm pleased to hear that there will be some correspondence. Those contacting me are not asking to go back into shielding, but that, when announcements are made on any restrictions, communication is also made with those who were shielding. In particular, as the local restrictions are in place, people just want to have comfort that they're doing the safest and the right thing. While I appreciate that we're learning more about the virus all the time, what discussions are you having with others about the communication with those who are most at risk?
Welsh: Diolch, Weinidog. Gwn fod y mesurau a roddwyd ar waith gan Lywodraeth Cymru i gefnogi'r rhai mwyaf agored i niwed wedi eu croesawu'n fawr. Fodd bynnag, rwyf bellach yn cael gohebiaeth gan y rheini sydd wedi bod ar y rhestr warchod yn y gorffennol, ac maent yn gofyn am arweiniad pellach. Felly, rwy'n falch o glywed y bydd rhywfaint o ohebiaeth. Nid yw'r rheini sy'n cysylltu â mi yn gofyn am gael ailgychwyn gwarchod, ond yn hytrach, pan wneir cyhoeddiadau ar unrhyw gyfyngiadau, maent am weld cyfathrebu'n digwydd hefyd gyda'r rheini sydd wedi bod ar y rhestr warchod yn y gorffennol. Yn benodol, gan fod y cyfyngiadau lleol ar waith, mae pobl yn dymuno cael cysur eu bod yn gwneud y peth mwyaf diogel a'r peth iawn. Er fy mod yn deall ein bod yn dysgu mwy am y feirws drwy'r amser, pa drafodaethau rydych chi'n eu cael gydag eraill ynglŷn â chyfathrebu â'r bobl fwyaf agored i niwed?
English: Good afternoon, Minister. Local coronavirus help and support groups, like Feed Newport in Pill, and the ones I set up in Wyesham and Usk, did a fantastic job during national lockdown at protecting vulnerable people, making sure they didn't feel isolated, and delivered food and prescriptions to those who were previously shielding and self-isolating. These vulnerable people are now at risk now the virus is on the rise again. Shielding for extremely vulnerable people was introduced at the start of the pandemic in March and only recently lifted. However, your Government's advice, as you've just stated, is that these people do not need to shield at present. Can you explain a bit more your reasons for that decision, Minister? And in what circumstances would you feel the need to reconsider this advice for those shielding, as it's confusing for people, as outlined by Jayne Bryant? There does need to be more communication and more detailed communication, and I welcome the fact that you're going to send letters out, but also for COVID groups to prepare to help those people shielding again. And, Minister, will you just take this opportunity now to join me in thanking all the fantastic work done by voluntary groups throughout this pandemic in helping those most vulnerable in our society?
Welsh: Prynhawn da, Weinidog. Gwnaeth grwpiau cymorth a chefnogaeth coronafeirws lleol, fel Feed Newport ym Mhillgwenlli, a'r rhai a sefydlais yn Wyesham a Brynbuga, waith gwych yn ystod y cyfyngiadau symud cenedlaethol wrth amddiffyn pobl agored i niwed, gan sicrhau nad oeddent yn teimlo'n ynysig, a dosbarthu bwyd a phresgripsiynau i'r rheini a oedd ar y rhestr warchod yn y gorffennol ac yn hunanynysu. Mae'r bobl agored i niwed hyn bellach mewn perygl gan fod y feirws ar gynnydd eto. Cyflwynwyd gwarchod ar gyfer pobl hynod agored i niwed ar ddechrau'r pandemig ym mis Mawrth, a dim ond yn ddiweddar y codwyd y mesurau hyn. Fodd bynnag, cyngor eich Llywodraeth, fel rydych newydd ddatgan, yw nad oes angen i'r bobl hyn warchod ar hyn o bryd. A allwch chi egluro eich rhesymau dros y penderfyniad hwnnw ymhellach, Weinidog? Ac ym mha amgylchiadau y byddech yn teimlo'r angen i ailystyried y cyngor hwn i'r rheini sy'n gwarchod, gan ei fod yn peri dryswch i bobl, fel y nodwyd gan Jayne Bryant? Mae angen mwy o gyfathrebu a chyfathrebu manylach, ac rwy'n croesawu'r ffaith eich bod yn mynd i anfon llythyrau allan, ond hefyd er mwyn i grwpiau COVID baratoi i gynorthwyo'r bobl sy'n gwarchod unwaith eto. A Weinidog, a wnewch chi achub ar y cyfle hwn yn awr i ymuno â mi i ddiolch am yr holl waith gwych a wnaed gan grwpiau gwirfoddol drwy gydol y pandemig yn cynorthwyo'r bobl fwyaf agored i niwed yn ein cymdeithas?
English: Minister, thank you for your answers to the questions on this already. I think you'll agree with me that one of the major things that has been of assistance to people when they have been shielded is the priority delivery slots that supermarkets have offered to them. My understanding, from speaking to constituents, is that lots of those supermarkets are now bringing those priority slots to an end, at a time when we see coronavirus on the increase in so many of our communities. This is something that concerns not just my constituents, but me as well, so could I ask what discussions have you had with other Ministers around these protected delivery slots and just urge you to take some action on this?
Welsh: Weinidog, diolch am eich atebion i'r cwestiynau ar hyn eisoes. Credaf y byddwch yn cytuno â mi mai un o'r prif bethau sydd wedi bod o gymorth i bobl wrth iddynt gael eu gwarchod yw'r slotiau dosbarthu siopa blaenoriaethol y mae archfarchnadoedd wedi'u cynnig iddynt. Yn ôl yr hyn a ddeallaf, o siarad ag etholwyr, mae llawer o archfarchnadoedd bellach yn rhoi'r gorau i ddarparu slotiau blaenoriaethol, ar adeg pan fo'r coronafeirws ar gynnydd mewn cymaint o'n cymunedau. Mae hyn yn rhywbeth sy'n peri pryder nid yn unig i fy etholwyr, ond i minnau hefyd, felly a gaf fi ofyn pa drafodaethau a gawsoch gyda Gweinidogion eraill ynglŷn â'r slotiau dosbarthu hyn ar gyfer bobl sy'n gwarchod, a'ch annog i weithredu ar hyn?